Diari Oficial de la Generalitat Valenciana


Sumari del DOGV 4026, del 21-06-2001 (2001/5630)

RESOLUCIÓ de 22 de maig de 2001, del Servei Territorial d'Indústria i Energia d'Alacant, per la qual s'autoritza l'annex al Projecte de modificació de la línia aèria de mitjana tensió a 20 kV, denominada Convent, al terme municipal de Petrer, província d'Alacant, i se'n declara, en concret, la utilitat pública. JUEXPR/2000/7(ATLINE/1999/151 i ATLINE/2000/334).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/5630


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 22 de maig de 2001, del Servei Territorial d'Indústria i Energia d'Alacant, per la qual s'autoritza l'annex al Projecte de modificació de la línia aèria de mitjana tensió a 20 kV, denominada Convent, al terme municipal de Petrer, província d'Alacant, i se'n declara, en concret, la utilitat pública. JUEXPR/2000/7(ATLINE/1999/151 i ATLINE/2000/334). [2001/X5630]
  
Mitjançant Resolució d'aquest Servei Territorial d'Indústria i Energia, de data 19 de setembre de 2000, se sotmeté a informació pública conjunta l'aprovació de projecte, autorització administrativa, declaració en concret d'utilitat pública i relació concreta i individualitzada de béns i drets afectats per la indicada línia elèctrica, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola, SA.
  
Durant el període d'informació pública han presentat al·legacions: la senyora Adela Payá Bernabé, que sol·licita còpia de tots els documents que formen l'expedient, inclosa la del projecte, i que es notifique la resolució a la resta dels copropietaris. Aquest Servei Territorial contestà amb ofici de data 24 de novembre de 2000, trameté els plans corresponents a la finca de la seua titularitat i comunicà que la resta del projecte per la seua dificultat de reproducció es podria veure a les nostres oficines; pel que fa a la segona qüestió, aquest Servei Territorial amb data 20 de setembre de 2000 notificà l'esmentat projecte als copropietaris mencionats.
  
Atés que s'han respectat en la major mesura possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions que hauran de ser determinades per mutu acord o mitjançant el corresponent expedient de preu just pel jurat provincial d'expropiacions.
  
En virtut d'això, de conformitat amb el que s'ha disposat en el capítol III del Decret 2.617/1966, de 20 d'octubre (BOE de 24 d'octubre de 1966), i en els articles 53 i 54 de la Llei 54/1997, de 27 de novembre (BOE de 28 de novembre de 1997), aquest Servei Territorial d'Indústria i Energia ha resolt:
  
Aprovar el projecte d'execució i autoritzar a Iberdrola, SA, la instal·lació de l'annex al Projecte de modificació de la línia aèria de mitjana tensió a 20 kV, denominada Convent, al terme municipal de Petrer, província d'Alacant; i declarar, al mateix temps, la seua utilitat pública, en concret; i s'establiran en tot cas les següents prescripcions:
  
Primera
  
En tot moment haurà de complir-se tot el que s'estableix en el Decret 2.617/1966, d'instal·lacions elèctriques, i també en la Llei 54/1997, del Sector Elèctric.
  
Segona
  
El termini per a l'execució de les obres i instal·lacions serà de sis mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de la documentació tècnica presentada, i quedaran especificades en les següents dades bàsiques:
  
Tensió: 20 kV.
  
Longitud: 229,2 metres, total dels trams de línia que s'ha de modificar. Longituds parcials:
  
Tram 1-2 (aeri)= 108 metres.
  
Tram 2-3 (colgat)= 73,7 metres.
  
Tram 3-4 (colgat, posat en tubs) = 6,7 metres.
  
Tram 4-5 (colgat posat en tubs) = 29,2 metres.
  
Tram 5-6 (colgat )= 11,6 metres.
  
Origen i final: la línia aèria té el seu origen en el suport núm. 1(existent), tram 1-2, i el final en un suport núm. 2 d'entroncament A/S a instal·lar; trams 1-3-2-7-0, on la línia subterrània té el seu origen i final en la connexió del punt 6, indicat als plànols.
  
Quarta
  
Els encreuaments especials i altres afeccions de béns de domini públic es realitzaran de conformitat amb els condicionaments imposats pels organismes competents en cada cas.
  
Cinquena
  
Iberdrola, SA, donarà compte de l'acabament de les instal·lacions a aquest Servei Territorial per al reconeixement definitiu i l'alçament de l'acta de posada en servei de les instal·lacions; sense aquest requisit no hi podran entrar en funcionament.
  
Sisena
  
L'administració es reserva el dret a deixar sense efecte aquesta autorització en el moment en què es demostre l'incompliment de les condicions indicades per la declaració inexacta de les dades subministrades o per una altra causa excepcional que ho justifique.
  
Contra aquesta resolució, que no posa fi a la via administrativa, es pot interposar recurs d'alçada davant el director general d'Indústria i Energia de la Conselleria d'Indústria i Comerç de la Generalitat Valenciana (c/ de Colom núm. 32, 46112 València), en el termini d'un mes comptat a partir del dia de la seua publicació, de conformitat amb el que determina l'article 114 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.